cyanic-selkie/wikianc huggingface dataset:
การหาลำดับแบบไอออนเซมิคอนดักเตอร์
หลุมขนาดเล็ก (Microwell) ที่มีสายดีเอ็นเอแม่แบบอยู่จะถูกหาลำดับโดยการเติมดีออกซีไรโบนิวคลีโอไทด์ไตรฟอสเฟต (dNTP) เพียงชนิดเดียวในแต่ละรอบ ถ้า dNTP นั้นเกิดการเข้าคู่สมกับนิวคลีโอไทด์ในเทมเพลต ก็จะเกิดการสร้างสายใหม่ที่เป็นคู่สมกับดีเอ็นเอแม่แบบขึ้น เป็นเหตุให้มีการหลั่งไฮโดรเจนไอออน(H+)ออกมาแล้วถูกไอออนเซ็นเซอร์ ISFET ตรวจจับได้ ซึ่งบ่งชี้ว่าเกิดปฏิกิริยาพอลิเมอร์ไรเซชันขึ้น ถ้าเกิดว่าในสายดีเอ็นเอแม่แบบมีเบสที่เป็นชนิดเดียวกันซ้ำกันเยอะๆ ก็จะเกิดการนำ dNTP มาต่อสายที่มากกว่าหนึ่งตัวในหนึ่งรอบส่งผลให้เกิดการปล่อยไฮโดรเจนจำนวนมากและเกิดสัญญาณมากกว่าปกติ
ไดอา
2020–2021: Flower 4 Seasons, และเยบิน เดบิวต์ศิลปินเดี่ยว
ในวันที่ 23 มิถุนายน ค.ศ. 2021 เยบืนเปิดตัวซิงเกิลเดี่ยว "Yes I Know".
การหาลำดับแบบไอออนเซมิคอนดักเตอร์
เทคโนโลยีนี้จะแตกต่างจากเทคโนโลยีการหาลำดับโดยการสังเคราะห์อื่น ๆ โดยวิธีนี้จะไม่มีการใช้นิวคลีโอไทด์ที่ถูกดัดแปลง หรือเลนส์ (optics)  วิธีการหาลำดับแบบไอออนเซมิคอนดักเตอร์ อาจจะถูกเรียกว่า Ion Torrent sequencing, pH-mediated sequencing, silicon sequencing, หรือ semiconductor sequencing
ไดอา
2022: ซมอีออกจากกลุ่ม และอัลบั้มสุดท้าย
ในวันที่ 9 มกราคม ค.ศ. 2022, PocketDol ยืนยันว่าซมอีได้ยกเลิกสัญญาและออกจากกลุ่มแล้ว
การหาลำดับแบบไอออนเซมิคอนดักเตอร์
ประวัติการพัฒนาเทคโนโลยี
เทคโนโลยี ดังกล่าว ได้รับใบอนุญาตจาก DNA Electronics Ltd ซึ่งถูกพัฒนามาจากระบบ Ion Torrent และถูกเผยแพร่ในเดือนกุมภาพันธ์ 2010  ซึ่งระบบ Ion Torrent มีการทำการตลาดเครื่องจักรที่เกิดขึ้นอย่างรวดเร็ว เนื่องจากระบบ Ion Torrent มีความกะทัดรัดและประหยัด ซึ่งสามารถนำไปใช้ในห้องปฏิบัติการจำนวนมากได้ ในลักษณะที่เป็นเครื่องตั้งโต๊ะ บริษัท 454 Life Sciences ของโรช ได้ร่วมมือกับ DNA Electronics ในการพัฒนาความสามารถในการอ่านให้สามารถอ่านลำดับได้ยาวขึ้น โดยมีการนำรูปแบบการหาลำดับที่มีการเพิ่มเซมิคอนดักเตอร์ให้หนาแน่นมากขึ้นมาใช้เทคโนโลยีนี้
ไดอา
2022: ซมอีออกจากกลุ่ม และอัลบั้มสุดท้าย
ในวันที 11 พฤษภาคม ค.ศ. 2022 มีการประกาศว่าไดอาจะออกอัลบั้มสุดท้ายในเดือนสิงหาคม ก่อนสัญญากลุ่มจะหมดลงในเดือนกันยายน และจะมีการคุยกับแชย็อนว่าจะเข้าร่วมในอัลบั้มนี้หรือไม่
การหาลำดับแบบไอออนเซมิคอนดักเตอร์
เทคโนโลยี
ในธรรมชาติ การเข้าคู่สมระหว่าง dNTP กับสายดีเอ็นเอแม่แบบในการสร้างสายดีเอ็นเอ จะเกิดการสร้างพันธะโควาเลนต์ และเกิดการปลดปล่อยไพโรฟอสเฟต (Pyrophosphate) และไฮโดรเจนไอออน(H+)ที่มีประจุบวกออกมา dNTP จะเกิดการเข้าคู่กับดีเอ็นเอเทมเพลตในกรณีที่เป็นคู่สมกันเท่านั้น การหาลำดับโดยวิธีไอออนเซมิคอนดักเตอร์จึงใช้ประโยชน์จากสิ่งที่ โดยพิจราณามีการปลดปล่อยไฮโดรเจนไอออน(H+) ออกมาหรือไม่เมื่อมีการให้ dNTP เข้าไปในปฏิกิริยา
หลุมขนาดเล็กบนแผ่นชิปเซมิคอนดักเตอร์จะมีโมเลกุลของดีเอ็นเอแม่แบบสายเดี่ยวจำนวนมากที่จะถูกหาลำดับอยู่ จากนั้นเอนไซม์ดีเอ็นเอโพลีเมอเรส จะนำเบส A, T, C หรือ G ซึ่งเป็น dNTP ต่างๆที่ไม่ได้ดัดแปลงเข้ามาต่อ ถ้า dNTP ที่นำเป็นเบสคู่สมกับสายดีเอ็นเอแม่แบบ ก็จะเกิดการต่อสายและสร้างสายดีเอ็นเอขึ้นมาได้โดยการทำงานของดีเอ็นเอพอลิเมอร์เรส แต่ถ้า dNTP ที่นำไม่ใช่คู่สมกับสายดีเอ็นเอแม่แบบก็จะไม่เกิดปฏิกิริยาทางชีวเคมี ไฮโดรเจนไอออน(H+)ที่ถูกปลดปล่อยออกมาในปฏิกิริยาจะไปเปลี่ยนแปลงค่าพีเอชของสารละลาย ซึ่งจะถูกตรวจพบโดยเซนเซอร์ ISFET  โมเลกุลของ dNTP ที่ไม่ได้จับเข้าคู่ก็จะถูกล้างออกไป ก่อนเริ่มปฏิกิริยาครั้งใหม่ซึ่งจะมีการให้ dNTP อีกชนิดเข้าไป
ไดอา
สมาชิกปัจจุบัน
นำข้อมูลจาก Naver profile
การหาลำดับแบบไอออนเซมิคอนดักเตอร์
การตรวจจับสัญญาณ
ภายใต้ชั้นของ microwells ซึ่งเป็นชั้นที่มีความไวต่อไอออน และในด้านล่างของชั้นนี้จะเป็นเซ็นเซอร์ ISFET ion ตัวชั้นทั้งหมดจะถูกบรรจุไว้ใน CMOS semiconductor chip ซึ่งจะมีลักษณะคล้ายกับที่ใช้ในอุตสาหกรรมอิเล็กทรอนิกส์ โดยในแต่ละชิปมี array หรือชุดข้อมูล ของ microwells พร้อมกับเครื่องตรวจจับ ISFET ที่ทำงานสอดคล้องกัน โดยไฮโดรเจนไอออน(H+)ที่ถูกปล่อยออกมาแต่ละตัว จะถูกตรวจวัดด้วย ISFET ion sensor และเกิดการส่งสัญญาณคลื่นไฟฟ้าเป็นชุดๆจากชิปไปยังคอมพิวเตอร์และแปลเป็นลำดับ DNA  โดยไม่ต้องมีการแปลงเป็นสัญญาณระหว่างทาง  เพราะว่า ในการเกิดการเข้าคู่ของนิวคลีโอไทด์สามารถวัดได้โดยตรงจากอุปกรณ์อิเล็กทรอนิกส์ และในการวัดควรหลีกเลี่ยงการใช้นิวคลีโอไทด์ที่มีฉลากและการวัดด้วยแสง  ซึ่งการประมวลผลของสัญญาณและการประกอบ DNA สามารถดำเนินการในซอฟต์แวร์ได้
ลักษณะการหาลำดับ
ความแม่นยำพื้นฐานที่สามารถทำได้ในบ้าน โดย Ion Torrent ต่อลำดับ Ion Torrent Ion semiconductor ณ เดือนกุมภาพันธ์ ปี2554 พบว่าอยู่ที่ 99.6% จากการอ่านจำนวนเบส 50 ครั้ง ด้วย 100 Mb ต่อหนึ่งรอบ โดยมีความยาวการอ่าน 100 คู่เบส มีความแม่นยำในการหาลำดับที่มีเบสที่ซ้ำกัน 5 ซ้ำ คือ 98 % ต่อมาได้แสดงความยาวในการอ่านได้ 400 คู่เบส ซึ่งยังไม่มีการตรวจสอบจากบริษัทภายนอก
ข้อดี
ข้อดีที่สำคัญของวิธี ion semiconductor sequencing คือ การตรวจจับอย่างรวดเร็ว ขั้นตอนไม่ซับซ้อนและต้นทุนต่ำ โดยไม่มีการดัดแปลงนิวคลีโอไทด์และการวัดแสง
เนื่องจากระบบจะบันทึกเหตุการณ์การรวมตัวของนิวคลีโอไทด์ตามธรรมชาติโดยพอลิเมอเรส การหาลำดับสามารถเกิดขึ้นได้แบบเรียลไทม์ ซึ่งในความเป็นจริงการหาลำดับจะถูกจำกัดด้วยการไหลเวียนของนิวคลีโอไทด์ของสารตั้งต้นผ่านระบบ  โดยบริษัท Ion Torrent Systems Inc. ทางผู้พัฒนานั้นได้อ้างว่า การวัดการรวมตัวแต่ละครั้งจะใช้เวลา 4 วินาทีและรันแต่ละครั้งจะใช้เวลาประมาณ1 ชั่วโมง ระหว่างการหาลำดับนิวคลีโอไทด์ที่ยาว 100-200 คู่เบส ซึ่งหากSemiconductor chipsได้ถูกพัฒนา(ตามการคาดการณ์จากกฎของมัวร์) จำนวนการอ่านต่อซิป(แต่ละการดำเนินการ)จะเพิ่มขึ้น
ข้อจำกัด
ถ้ามีลำดับนิวคลีโอไทด์ที่มีการซ้ำกันของเบสที่เหมือนกันเป็นสายยาว (เช่น TTTTT) ปรากฏอยู่บนสายแม่แบบ(สายที่จะใช้หาลำดับ) ก็จะเกิดการต่อสายนิวคลีโอไทด์ที่มากกว่าหนึ่งตัวในหนึ่งรอบและไฮโดรเจนไอออน (H+ )จำนวนมากที่เกิดขึ้นจะถูกปลดปล่อยออกมาพร้อมกันในรอบเดียว ส่งผลให้เกิดการเปลี่ยนแปลงของค่าพีเอชที่สูงขึ้นและให้สัญญาณออกมามากกว่าปกติตามไปด้วย นี่เป็นข้อจำกัดของระบบที่ทำให้ยากที่จะระบุหรือหาลำดับของเบสที่ซ้ำกันยาวๆได้ โดยข้อจำกัดนี้ยังพบได้กับเทคนิคอื่นๆ ด้วย เช่น pyrosequencing สัญญาณที่สร้างจากจำนวนซ้ำที่สูงๆ นั้นยากที่จะแยกความแตกต่างจากการซ้ำที่คล้ายกันแต่จำนวนต่างกันได้ เช่น ลำดับที่มีเบสที่เหมือนกันซ้ำกัน 7 ซ้ำ ยากที่จะแยกความแตกต่างออกจากลำดับที่มีเบสที่ซ้ำกัน 8 ซ้ำ เป็นต้น
ข้อจำกัดอื่นของระบบนี้ คือ ความยาวในการอ่านสั้น เมื่อเทียบกับวิธีการหาลำดับอื่นๆ เช่น Sanger sequencing หรือ pyrosequencing การอ่านลำดับได้ที่ละยาวๆ จะเป็นประโยชน์สำหรับในการประกอบจีโนมขึ้นใหม่ เครื่องมือในการหาลำดับแบบ Ion Torrent semiconductor มีความยาวเฉลี่ยในการอ่านได้ประมาณ 400 นิวคลีโอไทด์ต่อหนึ่งครั้งของการอ่าน
ปริมาณในการหาลำดับนิวคลีโอไทด์ขณะนี้ยังต่ำกว่าเทคโนโลยีการหาลำดับอื่นๆ ที่มีความสามารถในการหาลำดับนิวคลีโอไทด์ในปริมาณที่มากกว่า แม้ว่าผู้พัฒนาหวังว่าจะสามารถเปลี่ยนแปลงสิ่งนี้ได้โดยการเพิ่มความหนาแน่นของชิป
การประยุกต์ใช้
นักพัฒนาของ Ion Torrent semiconductor sequencing ได้ทำการตลาดอย่างรวดเร็ว เป็นเครื่องหาลำดับที่มีขนาดกะทัดรัดและประหยัดที่สามารถใช้ได้ในจำนวนมากในห้องปฏิบัติแบบเป็นเครื่องตั้งโต๊ะ บริษัท หวังว่าระบบของพวกเขาจะใช้หาลำดับนอกพื้นที่เฉพาะไปจนถึงโรงพยาบาลและห้องปฏิบัติการขนาดเล็ก บทความจากหนังสือพิมพ์ New York Times ฉบับเดือนมกราคม 2554 เรื่อง "การหาลำดับดีเอ็นเอเพื่อมวลชน" เป็นการตอกย้ำความทะเยอทะยานนี้
เนื่องจากสามารถเป็นวิธีการทางเลือกหนึ่งที่ใช้ในการหาลำดับเพื่อให้ได้ความยาวการอ่านที่มากขึ้น (ดังนั้นจึงเหมาะสมกว่าการวิเคราะห์จีโนมทั้งหมด) เทคโนโลยีนี้อาจเหมาะสมที่สุดสำหรับการประยุกต์ใช้กับงานขนาดเล็ก เช่น การหาลำดับจีโนมของจุลินทรีย์ ,การหาลำดับทรานสคริปโตม(transcriptome)ของจุลินทรีย์ ,การหาลำดับเป้าหมาย ,การหาลำดับแอมพลิคอน(amplicon)หรือสำหรับการทดสอบคุณภาพของคลังลำดับต่างๆ
ประเทศเซียร์ราลีโอนในโอลิมปิกเยาวชนฤดูร้อน 2014
ประเทศเซียร์ราลีโอน วางแผนที่จะเข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2014 (พ.ศ. 2557) ที่เมืองหนานจิง สาธารณรัฐประชาชนจีน แต่ในวันที่ 13 สิงหาคม ค.ศ.2014 ได้ถอนตัวออกจากการแข่งขันเนื่องจากแรงกดดันจากทางการจีนในความพยายามที่จะป้องกันไม่ให้การแพร่ระบาดของเชื้ออีโบลาจากแอฟริกาตะวันตกเข้ามาในประเทศของตน
วอลเลย์บอลชายหาด
ผลการแข่งขันดังนี้ :
ว่ายน้ำ
ผลการแข่งขันดังนี้ :
ยกน้ำหนัก
ผลการแข่งขันดังนี้ :
มหาสมุทรแอตแลนติก
มหาสมุทรแอตแลนติก (Atlantic Ocean) เป็นมหาสมุทรที่มีขนาดใหญ่เป็นอันดับสองของโลก ครอบคลุมพื้นที่ประมาณ 1 ใน 5 ของพื้นผิวโลก ชื่อของมหาสมุทรมาจากนิยายปรัมปรากรีก หมายถึง "ทะเลของแอตลาส" มหาสมุทรแอตแลนติกเป็นแอ่งที่มีรูปร่างเหมือนตัวเอส (S) ติดกับทวีปอเมริกาเหนือและอเมริกาใต้ทางตะวันตก ส่วนทางตะวันออกติดกับ ทวีปยุโรปและทวีปแอฟริกา ปัจจุบันมีการแบ่งมหาสมุทรแอตแลนติกเป็น 2 ส่วน คือ แอตแลนติกเหนือและแอตแลนติกใต้ โดยใช้บริเวณที่เกิดการเปลี่ยนทิศของกระแสน้ำที่ละติจูด 8° เหนือเป็นแนวแบ่ง
มหาสมุทรแอตแลนติกเชื่อมกับมหาสมุทรแปซิฟิกทางมหาสมุทรอาร์กติกซึ่งอยู่ทางเหนือ ส่วนทางใต้เชื่อมทางช่องแคบเดรก จุดเชื่อมต่ออีกแห่งหนึ่งที่สร้างขึ้นโดยมนุษย์ คือ คลองปานามา เส้นแบ่งระหว่างมหาสมุทรแอตแลนติกกับมหาสมุทรอินเดีย คือ เส้นเมริเดียน 20° ตะวันออก และแยกจากมหาสมุทรอาร์กติกด้วยเส้นที่ลากจากกรีนแลนด์ ผ่านตอนใต้สุดของสฟาลบาร์ (Svalbard) ไปยังตอนเหนือของนอร์เวย์
มหาสมุทรแอตแลนติกมีพื้นน้ำประมาณ 106,460,000 ตารางกิโลเมตร ปริมาตรของมหาสมุทรเมื่อรวมทะเลที่อยู่ติดกันมีค่า 310,410,900 ลูกบาศก์กิโลเมตร มีความลึกเฉลี่ย 3,646 เมตร จุดที่ลึกที่สุดคือปวยร์โตรีโกเทรนช์มีความลึก 8,486 เมตร (27,840 ฟุต)
ความกว้างและข้อมูล
พ.ศ. 2496 องค์การอุทกวิทยาสากลได้กำหนดอาณาเขตของมหาสมุทร แต่ถึงอย่างนั้นบางองค์กรก็ไม่ได้ใช้ตามการกำหนดเขตนี้อย่างเช่นเดอะเวิลด์แฟกต์บุ๊ก ทางตะวันตกของแอตแลนติกติดกับทวีปอเมริกา ติดกับมหาสมุทรอาร์กติกบริเวณทะเลกรีนแลนด์ ทะเลนอร์วีเจียน ทะเลแบเร็นตส์ ทางตะวันออกติดกับทวีปยุโรปและทวีปแอฟริกาติดกับทะเลเมดิเตอเรเนียนบริเวณช่องแคบยิบรอลตาร์ (ซึ่งติดกับทะเลดำที่ติดกับทวีปเอเชีย)
ทางตะวันออกเฉียงใต้ติดกับมหาสมุทรอินเดียโดนใช้เส้นเมริเดียนที่ 20 องศาตะวันออกเป็นจุดเชื่อมต่อ และในแผนที่ช่วงหลัง ๆ ได้ใช้เส้นขนานที่ 60 องศาใต้เป็นเส้นแบ่งกับมหาสมุทรใต้
วอลเลย์บอลหญิงชิงแชมป์อเมริกาใต้ 1964
วอลเลย์บอลหญิงชิงแชมป์อเมริกาใต้ 1964 (1964 Women's South American Volleyball Championship) เป็นครั้งที่ 6 ของการแข่งขัน จัดขึ้นในเมืองบัวโนสไอเรส, ( อาร์เจนตินา) ในปี 1964 (พ.ศ. 2507)
หมายเหตุ
บราซิลไม่สามารถเข้าร่วมแข่งขันได้ในปี ค.ศ. 1964 อันเนื่องมาจากความวุ่นวายทางการเมืองในประเทศ
วอลเลย์บอลหญิงชิงแชมป์อเมริกาใต้ 1969
วอลเลย์บอลหญิงชิงแชมป์อเมริกาใต้ 1969 (1969 Women's South American Volleyball Championship) เป็นครั้งที่ 8 ของการแข่งขัน จัดขึ้นในเมืองการากัส, ( เวเนซุเอลา) ในปี 1969 (พ.ศ. 2512)
จอสเคโคฮ์เน
จอสเคโคฮ์เน เป็นหมู่บ้านในตำบลจอสก์ อำเภอกลาง เทศมณฑลจอสก์ จังหวัดโฮร์โมซกอน ประเทศอิหร่าน จากสำมะโน พ.ศ. 2549 หมู่บ้านนี้มีประชากร 899 คนใน 200 ครัวเรือน
วอลเลย์บอลหญิงชิงแชมป์อเมริกาใต้ 1971
วอลเลย์บอลหญิงชิงแชมป์อเมริกาใต้ 1971 (1971 Women's South American Volleyball Championship) เป็นครั้งที่ 9 ของการแข่งขัน จัดขึ้นในเมืองมอนเตวิเดโอ, ( อุรุกวัย) ในปี 1971 (พ.ศ. 2514)
วอลเลย์บอลหญิงชิงแชมป์อเมริกาใต้ 1967
วอลเลย์บอลหญิงชิงแชมป์อเมริกาใต้ 1967 (1967 Women's South American Volleyball Championship) เป็นครั้งที่ 7 ของการแข่งขัน จัดขึ้นในเมืองซังตูส, ( บราซิล) ในปี 1967 (พ.ศ. 2510)
ฝูงแผ่นดินไหวในคาบสมุทรโนโตะ
ฝูงแผ่นดินไหวในคาบสมุทรโนโตะ เป็นฝูงแผ่นดินไหวขนาดเล็กที่กระจุกตัวกันในพื้นที่ทางตอนเหนือของคาบสมุทรโนโตะ จังหวัดอิชิกาวะ เกิดขึ้นตั้งแต่เดือนธันวาคม ค.ศ. 2020 จนถึงปัจจุบัน
กลไกเปลือกโลก
ในคาบสมุทรโนโตะ จังหวัดอิชิกาวะ มีจำนวนแผ่นดินไหวเพิ่มขึ้นตั้งแต่ประมาณปี ค.ศ. 2018 และจำนวนแผ่นดินไหวได้เพิ่มขึ้นอย่างเห็นได้ชัดตั้งแต่เดือนธันวาคม ค.ศ. 2020 จากข้อมูลของกรมอุตุนิยมวิทยาญี่ปุ่นในเดือนมกราคม ค.ศ. 2021 สามารถตรวจจับแผ่นดินไหวได้มากถึง 150 ครั้ง (มีความรุนแรงของแผ่นดินไหว 1 ขึ้นไปในมาตราชินโดะ) ในฝูงแผ่นดินไหวครั้งนี้มีแผ่นดินไหวที่สุดแรงที่สุดคือขนาด 5.4 เกิดเมื่อวันที่ 19 มิถุนายน ค.ศ. 2022 วัดความรุนแรงได้ชินโดะ 6- ในเมืองซูซุ นอกจากนี้ในวันที่ 16 กันยายน ค.ศ. 2021 เกิดแผ่นดินไหวขนาด 5.1 ชินโดะ 5- ในเมืองซูซุ
แผ่นดินไหวเหล่านี้เกิดขึ้นเป็นชุด ๆ ในรัศมีประมาณ 15 กม. ไปทางตะวันออก ตะวันตก ทางเหนือ และทางใต้ แต่แผ่นดินไหวจะเกิดชุกเป็นพิเศษบริเวณจากทางเหนือไปทางตะวันออก พื้นที่เกิดแผ่นดินไหวมีแนวโน้มที่จะขยายตัวขึ้นเรื่อย ๆ บริเวณปลายคาบสมุทร ตั้งแต่เดือนพฤศจิกายน ค.ศ. 2022 แผ่นดินไหวเริ่มแผ่ขยายไปตามชายฝั่งทางตะวันออกเฉียงใต้ด้วย
โดยสาเหตุของการเกิดแผ่นดินไหวที่แน่ชัดยังไม่เป็นที่รู้จัก แต่ข้อมูลของศาสตราจารย์โยชิฮิโระ ฮิรามัตสึ (教授の平松良浩) จากมหาวิทยาลัยคานาซาวะระบุว่าเปลือกโลกกำลังขยายดันตัวเนื่องจากมีของไหลผุดดันขึ้นมาจากใต้ดิน มีการสังเกตว่าการเคลื่อนไหวของเปลือกโลกในจุดนี้ทำให้พื้นดินสูงขึ้น จนถึงตอนนี้พื้นดินได้ยกตัวสูงขึ้น 4 ซม. ในเมืองซูซุ ค่อนข้างยากที่จะสังเกตการเคลื่อนที่ของเปลือกโลกในภูมิภาคโนโตะซึ่งไม่มีภูเขาไฟอยู่รอบ ศาสตราจารย์จุนอิจิ นากาจิมะ แห่งสถาบันเทคโนโลยีแห่งโตเกียวได้คาดการณ์ว่าอาจมีปริมาณน้ำจำนวนมากใต้คาบสมุทรจากข้อมูลผลการวิเคราะห์การแพร่กระจายของแผ่นดินไหวในอดีตในภูมิภาคแห่งนี้ นอกจากนี้เราสามารถคาดการณ์จำนวนที่จะเกิดและเส้นทางที่จะเกิดในอนาคตก็อาจทำนายการเกิดแผ่นดินไหวได้
แผ่นดินไหวในเดือนมิถุนายน ค.ศ. 2022
เมื่อวันที่ 19 มิถุนายน ค.ศ. 2022 เวลาประมาณ 15:08 น. แผ่นดินไหวขนาด 5.4 ลึก 13 กม. เป็นแผ่นดินไหวครั้งใหญ่ที่สุดในบรรดาฝูงแผ่นดินไหวครั้งนี้ มีจุดศูนย์กลางบริเวฯทางเหนือของคาบสมุทรโนโตะ (37.515°N, 137.275°W）  มีความรุนแรงแผ่นดินไหวในมาตราชินโดะ 6- ในเมืองซูซุ จังหวัดอิชิกาวะ เป็นครั้งแรกในรอบ 15 ปีนับตั้งแต่เกิดแผ่นดินไหวในคาบสมุทรโนโตะ ค.ศ. 2007 ที่วัดความรุนแรงแผ่นดินไหวได้ 6- ในจังหวัดอิชิกาวะ
แผ่นดินไหวครั้งนี้เกิดขึ้นภายในเปลือกโลก มีกลไกการเกิดแผ่นดินไหวแบบรอยเลื่อนย้อนกลับ เพื่อตอบสนองต่อแผ่นดินไหวครั้งนี้กรมอุตุนิยมวิทยาญี่ปุ่นได้ออกประกาศเตือนแผ่นดินไหวล่วงหน้า เวลา 15:08 8.6 วินาทีหลังจากตรวจพบคลื่นไหวสะเทือน
มีผู้ได้รับบาดเจ็บ 7 คน มีบ้านได้รับความเสียหายบางส่วน 3 หลัง ในเมืองซูซุสามารถวัดความรุนแรงได้ 6- มีรายงานกำแพงพังทลายในบางจุด รวมถึงมีป้ายหลุมศพในสุสานได้รับความเสียหายด้วย ในศาลเจ้าคาสึกะในเมืองซูซุมีรายงานเสาโทริอิ โคมไฟหิน และบันไดของศาลเจ้าพังทลายลง   ที่เกาะมิสึเกะจิมะเกิดดินทรายถล่มบนเกาะ
ต่อมาวันที่ 20 มิถุนายน เวลาประมาณ 10:31 น. เกิดแผ่นดินไหวขนาด 5.0 ซึ่งอาจเป็นแผ่นดินไหวตามของแผ่นดินไหวครั้งใหญ่เมื่อวันที่ 19 มีนาคม วัดความรุนแรงแผ่นดินไหวได้ 5+ ในเมืองซูซุ
แผ่นดินไหวในเดือนพฤษภาคม ค.ศ. 2023
วันที่ 5 พฤษภาคม ค.ศ. 2023 เวลาประมาณ 14:42 น. ตามเวลาท้องถิ่นญี่ปุ่น เกิดแผ่นดินไหวขนาด 6.5 ลึก 12 กม. ในคาบสมุทรโนโตะ จังหวัดอิชิกะวะ (37.5°N, 137.3°W) มีความรุนแรงคลื่นไหวสะเทือน 6+ ที่เมืองซูซุ จังหวัดอิชิวาวะ (ความรุนแรงที่วัดโดยเครื่องมือ 6.1) วัดการเคลื่อนที่ภาคพื้นดินเป็นเวลานานได้ระดับ 3
เพื่อตอบสนองต่อแผ่นดินไหว กรมอุตุนิยมวิทยาญี่ปุ่นได้ออกประกาศเตือนภัยแผ่นดินไหวล่วงหน้า 7.3 วินาทีหลังจากตรวจพบคลื่นไหวสะเทือน รัฐบาลได้จัดตั้งคณะทำงานฉุกเฉินเพื่อรับมือวิกฤต
หริหราลัย
หริหราลัย (ហរិហរាល័យ) เป็นเมืองโบราณและเป็นเมืองหลวงของอาณาจักรขอม ตั้งอยู่ใกล้เสียมราฐ ประเทศกัมพูชา ปัจจุบัน สิ่งที่เหลืออยู่ของเมืองคือซากปรักหักพังของปราสาทหลายแห่ง ได้แก่ ปราสาทพระโค ปราสาทบากอง และปราสาทโลเลย
นิรุกติศาสตร์
ชื่อ "หริหราลัย" มาจากชื่อของพระหริหระ เทพเจ้าในศาสนาฮินดูที่โดดเด่นในยุคก่อนเมืองพระนครของกัมพูชา ชื่อ "พระหริหระ" ประกอบด้วย "หริ" (หนึ่งในนามของพระวิษณุที่อยู่ในพระวิษณุสหัสรนาม) และ "หระ" (หมายถึงพระอิศวร)
ประวัติศาสตร์
ปลายคริสต์ศตวรรษที่ 8 พระเจ้าชัยวรมันที่ 2 ได้พิชิตดินแดนอันกว้างใหญ่ใกล้กับโตนเลสาบ อย่างน้อยที่สุดในช่วงเวลานี้ พระองค์ได้ตั้งเมืองหลวงของพระองค์ที่หริหราลัย อย่างไรก็ตาม เมื่อพระองค์ประกาศพระองค์เป็นกษัตริย์ของประเทศในปี ค.ศ. 802 พระองค์ไม่ได้เลือกหริหราลัยเป็นเมืองหลวง แต่เลือกมเหนทรบรรพตบนที่ราบสูงพนมกุเลนเป็นเมืองหลวง ต่อมา พระองค์ย้ายกลับเมืองหลวงไปยังหริหราลัย ที่ซึ่งพระองค์เสด็จสวรรคตในปี ค.ศ. 835
พระเจ้าชัยวรมันที่ 2 ถูกสืบราชบัลลังก์ต่อมาโดยพระเจ้าชัยวรมันที่ 3 และต่อมาโดยพระเจ้าอินทรวรมันที่ 1 ซึ่งเป็นผู้สร้างปราสาทบนภูเขาที่เรียกว่าปราสาทบากอง และการสร้างบารายอินทราทาทากะจนสำเร็จ
สมเด็จพระพนรัตน์ป่าแก้ว
สมเด็จพระพนรัตน์ป่าแก้ว หรือ สมเด็จพระพนรัตน์วัดป่าแก้ว เป็นสมเด็จพระราชาคณะในรัชสมัยสมเด็จพระนเรศวรมหาราช
ประวัติ
สมเด็จพระพนรัตน์ป่าแก้ว มีประวัติตอนต้นอย่างไรไม่ปรากฏ แต่ได้อุปสมบทจนมีสมณศักดิ์เป็นสมเด็จพระพนรัตน์ ซึ่งเป็นสมณศักดิ์เจ้าคณะใหญ่ฝ่ายอรัญวาสี พระราชพงศาวดาร ฉบับพันจันทนุมาศ (เจิม) ระบุว่าหลังสงครามยุทธหัตถี สมเด็จพระนเรศวรมหาราชและสมเด็จพระเอกาทศรถทรงพระราชดำริว่าเหล่านายทัพนายกองตามเสด็จไม่ทันขณะรบ ปล่อยให้ช้างพระที่นั่งของทั้งสองพระองค์เข้าไปอยู่ท่ามกลางข้าศึก จึงรับสั่งให้เอานายทัพนายกองทั้งหมดไปจองจำไว้ 3 วัน พอพ้นวันอุโบสถแล้วจะให้สำเร็จโทษตามพระอัยการศึก
เมื่อถึงวันอาทิตย์ซึ่งเป็นวันอุโบสถ สมเด็จพระพนรัตน์ป่าแก้วและพระราชาคณะ 25 รูป เข้ามาสอบถามเหตุที่ลงราชทัณฑ์นายทัพนายกอง แล้วถวายพระพรว่า พระโคตมพุทธเจ้าขณะประทับเพียงลำพังใต้ต้นพระศรีมหาโพธิ์ ปราศจากเทพเจ้าสักองค์อยู่ถวายอารักขา ก็ทรงชนะท้าววสวัตตีพร้อมทั้งกองทัพได้เป็นมหัศจรรย์ เช่นเดียวกันหากทรงมีชัยชนะเพราะมีทหารตามเสด็จจำนวนมาก ก็จะไม่เป็นพระเกียรติยศมหัศจรรย์ปรากฏต่อนานาประเทศ สมเด็จพระนเรศวรทรงพอพระทัยตรัสว่าสาธุ ๆ สมเด็จพระพนรัตน์จึงถวายพระพรต่อว่าข้าราชการเหล่านี้ทำงานมาตั้งแต่รัชสมัยสมเด็จพระมหาธรรมราชาจนถึงรัชกาลปัจจุบัน จึงขอพระราชทานบิณฑบาตโทษไว้สักครั้งหนึ่ง จะได้รับราชการต่อไป สมเด็จพระนเรศวรพระราชทานอภัยโทษตามที่ท่านขอ แต่จะให้ไปตีเมืองตะนาวศรี เมืองทวาย เป็นการแก้ตัวแทน สมเด็จพระพนรัตน์ถวายพระพรว่าแล้วแต่จะทรงสงเคราะห์ เพราะการรบไม่ใช่กิจของสงฆ์ แล้วถวายพระพรลา
ความเชื่อ
พระธรรมสิงหบุราจารย์ (จรัญ ฐิตธมฺโม) ได้มีนิมิต คืนหนึ่งท่านฝันว่า สมเด็จพระพนรัตน์ วัดป่าแก้ว ให้ท่านไปวัดใหญ่ชัยมงคล แล้วนำบทสวดที่ท่านจารึกถวายสมเด็จพระนเรศวรออกมาเผยแพร่ ต่อมาหลวงพ่อจรัญจึงได้พบจารึกบทสวดพุทธชัยมงคลคาถาต่อด้วยชัยปริตร ท่านเชื่อว่าบทสวดดังกล่าวสมเด็จพระพนรัตน์ วัดป่าแก้ว ถวายให้สมเด็จพระนเรศวรสวดเป็นประจำ ทำให้ทรงรบชนะและปลอด ภัยกลับมา
หมายเหตุ
พระราชพงศาวดาร ฉบับพันจันทนุมาศ (เจิม) ระบุว่าตรงกับวันแรม 15 ค่ำ เดือนอ้าย แต่ฉบับของบริติชมิวเซียม ว่าแรม 14 ค่ำ เดือนยี่ และฉบับสมเด็จพระพนรัตน์ วัดพระเชตุพน ฉบับตัวเขียน ว่าเป็นแรม 15 ค่ำ เดือนยี่
ผมมีฝัน
"ผมมีฝัน" (I Have a Dream) เป็นสุนทรพจน์สาธารณะโดยนักกิจกรรมสิทธิพลเมืองชาวอเมริกัน มาร์ติน ลูเทอร์ คิง จูเนียร์ ระหว่างการเดินขบวนสู่วอชิงตันเพื่ออาชีพและเสรีภาพในวันที่ 28 สิงหาคม ค.ศ. 1963 ซึ่งเขาเรียกร้องสิทธิพลเมืองและสิทธิทางเศรษฐกิจ และยุติคตินิยมเชื้อชาติในสหรัฐ มีผู้ฟังเป็นผู้สนับสนุนสิทธิพลเมืองกว่า 250,000 คน จากทั่วประเทศอนุสรณ์สถานลินคอล์นในกรุงวอชิงตัน ดี.ซี. สุนทรพจน์นี้เป็นขณะที่นิยามขบวนการสิทธิพลเมือง และถือเป็นสุนทรพจน์ที่มีชื่อเสียงมากเป็นอันดับต้น ๆ ในประวัติศาสตร์สหรัฐ
เริ่มต้นด้วยการพาดพิงถึงการประกาศเลิกทาสของประธานาธิบดีอับราฮัม ลินคอร์น ใน ค.ศ. 1863 คิงกล่าวว่า "หนึ่งร้อยปีต่อมา เนโกรยังไม่มีอิสระ" ในช่วงปลายสุนทรพจน์ คิงพูดนอกเหนือจากข้อความที่เตรียมไว้โดยเป็นบทสรุปที่คิดขึ้นสด ๆ ส่วนหนึ่งในแก่น "ผมมีฝัน" ทำให้มาฮาเลีย แจ็กสันร่ำไห้ "บอกพวกเขาเกี่ยวกับฝันสิมาร์ติน!" ในสุนทรพจน์ส่วนนี้ ซึ่งทำให้ผู้ฟังรู้สึกตื่นเต้นมากที่สุดและเป็นส่วนที่มีชื่อเสียงที่สุดของสุนทรพจน์นี้ คิงอธิบายฝันของเขาที่เสรีภาพและความเสมอภาคถือกำเนิดขึ้นจากแผ่นดินทาสและความเกลียดชัง จอน มีชัมเขียนว่า "ด้วยวลีเดียว มาร์ติน ลูเทอร์ คิง จูเนอร์อยู่ในชั้นเดียวกับเจฟเฟอร์สันและลินคอร์นเป็นชายผู้ก่อร่างอเมริกาสมัยใหม่" สุนทรพจน์นี้จัดเป็นสุนทรพจน์ของอเมริกาอันดับแรกของคริสต์ศตวรรษที่ 20 ในการสำรวจความเห็นของนักวิชาการสุนทรพจน์สาธารณะ
ระบบการให้สิทธิพิเศษทางภาษีศุลกากรเป็นการทั่วไป
ระบบการให้สิทธิพิเศษทางภาษีศุลกากรเป็นการทั่วไป (Generalized System of Preferences, หรือ GSP) เป็นระบบพิกัดอัตราอนุเคราะห์ซึ่งลดพิกัดอัตราสำหรับสินค้าต่าง ๆ มโนทัศน์ GSP ต่างจากมโนทัศน์ชาติที่ได้รับอนุเคราะห์ยิ่ง (MFN) กล่าวคือ สถานภาพ MFN ให้การปฏิบัติเสมอกันในกรณีการกำหนดพิกัดอัตราโดยชาติหนึ่ง แต่ในกรณี GSP ชาติหนึ่งสามารถกำหนดพิกัดอัตราส่วนต่างต่อประเทศต่าง ๆ ไม่ว่าเป็นประเทศพัฒนาแล้วหรือประเทศกำลังพัฒนา ทั้งสองกฎนี้อยู่ภายใต้กฎหมายขององค์การการค้าโลก (GSP)
ประเทศร่ำรวยส่วนใหญ่ปฏิบัติตามพันธกรณีในการวางนัยทั่วไปโครงการโดยเสนอประโยชน์แก่ผู้ได้รับอย่างกว้างขวาง ซึ่งรวมรัฐสมาชิกที่มิใช่โออีซีดีเกือบทุกรัฐ ทั้งนี้ โครงการ GSP ทุกโครงการย่อมมีข้อจำกัด ตัวอย่างเช่น สหรัฐยกเว้นประเทศสำหรับความครอบคลุม GSP ด้วยเหตุว่าเป็นคอมมิวนิสต์บ้าง (เช่นเวียดนาม) ถูกจัดอยู่ในรายชื่อประเทศที่สนับสนุนการก่อการร้ายของกระทรวงการต่างประเทศบ้าง (เช่นลิเบีย) หรือไม่เคารพกฎหมายทรัพย์สินทางปัญญาของสหรัฐบ้าง
หมู่เกาะลามู
หมู่เกาะลามู เป็นหมู่เกาะซึ่งตั้งอยู่ในมหาสมุทรอินเดีย ใกล้บริเวณชายฝั่งตะวันออกเฉียงเหนือของประเทศเคนยา มีเมืองสำคัญได้แก่เมืองลามู (Lamu) และเมืองคีอุนกา (Kiunga) อยู่ในเขตการปกครองของเทศมณฑลลามู จังหวัดโคสต์ ประกอบไปด้วยเกาะขนาดใหญ่ ได้แก่ เกาะปาเต เกาะมันดา และเกาะลามู นอกจากนี้ยังมีเกาะขนาดน้อย คือ เกาะคิวายู ซึ่งขึ้นอยู่กับแหล่งสงวนธรรมชาติทางทะเลคีอุนกา (Kiunga Marine National Reserve)
หมู่เกาะแห่งนี้เป็นที่ตั้งของแหล่งโบราณคดีที่สำคัญหลายแห่ง เช่น เมืองตักวา (Takwa) และเมืองมันดา (Manda) บนเกาะมันดา และเมืองชันกา (Shanga) บนเกาะปาเต ซึ่งปัจจุบันมีการขุดค้นทางโบราณคดีบ้างแล้ว อันจะเกิดประโยชน์ต่อการศึกษาประวัติศาสตร์และวัฒนธรรมของชาวสวาฮีลี
ในชุมชนบนเกาะมีมุขปาฐะ เล่าเรื่องราวของกองเรือสินค้าของเจิ้ง เหอ ซึ่งจมลงใกล้เกาะลามูเมื่อ ค.ศ. 1415 ชาวจีนผู้รอดชีวิตได้ตั้งถิ่นฐานบนเกาะและสมรสกับหญิงท้องถิ่น เรื่องราวดังกล่าวได้รับการพิสูจน์ จากการค้นพบโบราณวัตถุที่เชื่อมโยงและสนับสนุนมุขปาฐะ และมีการตรวจดีเอ็นเอของประชาชนบนเกาะซึ่งพบว่าชาวเกาะบางคนมีบรรพบุรุษเชื้อสายจีนจริง
นางสาวทองสร้อย
นางสาวทองสร้อย เป็นบทประพันธ์ของ รพีพร ถูกนำมาสร้างเป็นละครโทรทัศน์มาแล้ว 5 ครั้ง ในปี พ.ศ. 2522 ทางช่อง 9 (อัศวิน รัตนประชา กับ เนาวรัตน์ ซื่อสัตย์) ในปี	พ.ศ. 2529 ทางช่อง 5 (อภิชาติ หาลำเจียก สมมาตร ไพรหิรัญ เล่นครึ่งหลัง กับ อลิษา ขจรไชยกุล)	ในปี พ.ศ. 2541 ทางช่อง 7 (นุติ เขมะโยธิน กับ กมลชนก โกมลฐิติ) ในปี	พ.ศ. 2545 ทางช่อง 3 (พล ตัณฑเสถียร กับ สุทธิดา เกษมสันต์ ณ อยุธยา)	และในปี พ.ศ. 2558 ทางช่อง 3 (ทฤษฎี สหวงษ์ กับ จิตตาภา แจ่มปฐม)
โอมาร์ แบรดลีย์
เขาเกิดในแรนดอล์ฟคันทรี, รัฐมิสซูรี แบรดลีย์ทำงานเป็นช่างหม้อต้มน้ำ(boilemaker) ก่อนจะเข้าไปเรียนที่สถานศึกษาวิชาทหารสหรัฐที่เวสต์พอยต์ เขาจบการศึกษาจากสถานศึกษาในปี ค.ศ. 1915 พร้อมกับดไวต์ ดี. ไอเซนฮาวร์ ในฐานะเป็นส่วนหนึ่งของ"ระดับชั้นดาวที่ตกลงมา"(the class the stars fell on) ในช่วงสงครามโลกครั้งที่หนึ่ง แบรดลีย์ได้ปฏิบัติหน้าที่ในการปกป้องเหมืองแร่ทองแดงในรัฐมอนแทนา หลังสงคราม แบรดลีย์ได้สอนหนังสือที่เวสต์พอยต์และทำหน้าที่ในบทบาทอื่นๆก่อนที่จะเข้ารับตำแหน่งในกระทรวงการสงครามภายใต้การนำโดยนายพลจอร์จ มาร์แชลล์ ในปี ค.ศ. 1941 แบรดลีย์ได้กลายเป็นผู้บัญชาการแห่งโรงเรียนทหารราบกองทัพบกสหรัฐ
ภายหลังจากสหรัฐเข้าร่วมสู่สงครามโลกครั้งที่สอง แบรดลียได้จับตาดูการเปลี่ยนแปลงของกองพลทหารราบที่ 82 มาเป็นกองพลส่งอากาศอเมริกันหน่วยแรก เขาได้รับคำสั่งในแนวหน้าที่เป็นครั้งแรกของเขาในปฏิบัติการคบเพลิง ซึ่งปฏิบัติหน้าที่ภายใต้การบังคับบัญชาโดยนายพล จอร์จ เอส. แพตตัน ในแอฟริกาเหนือ ภายหลังจากแพตตันได้รับมอบหมายหน้าที่ใหม่ แบรดลีย์ได้บัญชาการแก่กองทัพสนามที่สองในการทัพตูนิเซียและฝ่ายสัมพันธมิตรบุกครองเกาะซิซิลี เขาได้บัญชาการแก่กองทัพสหรัฐที่หนึ่งในช่วงการบุกครองนอร์ม็องดี ภายหลังจากบุกทะลวงจากนอร์ม็องดีแล้ว เขาได้รับหน้าที่บัญชาการแก่กลุ่มกองทัพสหรัฐที่สิบสอง ซึ่งท้ายที่สุดจะประกอบไปด้วยกองพลทั้งสี่สิบสาม และจำนวนทหาร 1.3 ล้านนาย เป็นจำนวนขนาดใหญ่ของทหารอเมริกันที่เคยอยู่ภายใต้การบังคับบัญชาจากผู้บัญชาการภาคสนามเพียงคนเดียว
ภายหลังสงคราม แบรดลีย์ได้เป็นหัวหน้าของผู้ดูแลกองทหารผ่านศึก เขาได้กลายเป็นเสนาธิการทหารบกสหรัฐในปี ค.ศ. 1948 และเป็นประธานคณะเสนาธิการร่วมในปี ค.ศ. 1950 เขาได้รับการเลื่อนยศเป็นจอมพล (นายพลห้าดาว) ซึ่งทำให้เขากลายเป็นบุคคลสุดท้ายในเก้าคนที่ได้รับการเลื่อนยศระดับห้าดาวในกองทัพสหรัฐ เขาเป็นผู้บัญชาการทหารระดับชั้นอาวุโสในช่วงเริ่มต้นของสงครามเกาหลี และได้สนับสนุนนโยบายการยับยั้งในช่วงสงครามของประธานาธิบดี แฮร์รี เอส. ทรูแมน เขาได้มีส่วนช่วยในการโน้มน้าวให้ทรูแมนสั่งปลดนายพล ดักลาส แมกอาเธอร์ ในปี ค.ศ. 1951 หลังจากแมกอาเธอร์ได้ต่อต้านอำนาจฝ่ายบริหารในความพยายามที่จะปรับลดขนาดของสงครามของเป้าหมายทางยุทธศาสตร์ แบรดลีย์ได้ลาออกจากกองทัพในปี ค.ศ. 1953 (แม้ว่าจะยังคงอยู่ในสถานะ"ปลดเกษียณจาการปฏิบัติหน้าที่"สำหรับ 27 ปีต่อมา) จากนั้นก็ยังคงทำหน้าที่ในบทบาทสาธารณะและธุรกิจ จนกระทั่งเขาถึงแก่อสัญกรรมในปี ค.ศ. 1981
อ้างอิง
18931981
พระเจ้าบรมวงศ์เธอ พระองค์เจ้าอัจฉรพรรณีรัชกัญญา
พระเจ้าบรมวงศ์เธอ พระองค์เจ้าอัจฉรพรรณีรัชกัญญา (7 กรกฎาคม พ.ศ. 2415 – 16 พฤศจิกายน พ.ศ. 2453) เป็นพระราชธิดาในพระบาทสมเด็จพระจุลจอมเกล้าเจ้าอยู่หัว ประสูติแต่เจ้าจอมมารดาตลับ ในรัชกาลที่ 5
พระประวัติ
พระเจ้าบรมวงศ์เธอ พระองค์เจ้าอัจฉรพรรณีรัชกัญญา เป็นพระราชธิดาในพระบาทสมเด็จพระจุลจอมเกล้าเจ้าอยู่หัว ประสูติแต่เจ้าจอมมารดาตลับ ในรัชกาลที่ 5 เมื่อวันอาทิตย์ที่ 7 กรกฎาคม พ.ศ. 2415 มีพระโสทรอนุชา 1 พระองค์ คือ พระเจ้าบรมวงศ์เธอ กรมหลวงราชบุรีดิเรกฤทธิ์
พระเจ้าบรมวงศ์เธอ พระองค์เจ้าอัจฉรพรรณีรัชกัญญา สิ้นพระชนม์เมื่อวันที่ 16 พฤศจิกายน พ.ศ. 2453 เวลา 2 นาฬิกา สิริพระชันษา 38 ปี
ลมูล อติพยัคฆ์
ลมูล อติพยัคฆ์ (เกิด พ.ศ. 2460 - 2533 ) เป็นนักเขียน นักหนังสือพิมพ์ เจ้าของรายการโทรทัศน์ "ไท-ทรรศน์" ทางช่อง 5  เป็นผู้เขียนเรื่อง "ฉุยฉาย" "โฉมฉาย" และ "'นางลอย"' และนักเขียนสารคดีท่องเที่ยว นวนิยายต่างแดน
ประวัติ
ลมูล อติพยัคฆ์ เกิดย่านถนนจักรวรรดิ กรุงเทพมหานคร จบจากโรงเรียนวัดบพิตรพิมุข และโรงเรียนเพาะช่าง แล้วทำงานเป็นบ๋อยตั้งแต่ปี พ.ศ. 2476 เมื่ออายุ 16 ปี แล้วได้รับการชักชวนให้เข้าสู่วงการหนังสือพิมพ์โดย มาลัย ชูพินิจ พร้อมกับรับราชการ แผนกส่งเสริมการท่องเที่ยว กรมพาณิชย์ (ปัจจุบันคือ กรมส่งเสริมการท่องเที่ยว) ต่อมาได้ลาออกไปทำหนังสือพิมพ์กับบริษัท ไทยพาณิชยการ กับมาลัย ชูพินิจ และอารีย์ ลีวีระ เต็มตัว เป็นบรรณาธิการ "เริงรมย์" และผู้ช่วยบรรณาธิการ "สยามสมัย"
หลังจากอารีย์ ลีวีระ เสียชีวิต ได้ออกไปทำงานกับ แสง เหตระกูล ออกนิตยสาร "กุลสตรี" และกับ ประยูร ส่งเสริมสวัสดิ์ ออกนิตยสาร "สกุลไทย" ต่อมาได้ออกนิตยสารดาราของตัวเอง ชื่อ "โลกดารา" และ "ไดอารี่คู่ชีวิต" ได้รับความนิยมมาก มียอดขายฉบับละเกือบแสนฉบับ และหนังสือพิมพ์ "ไท-รายวัน"
ลมูล อติพยัคฆ์ มีนามปากกาที่ใช้อยู่สามชื่อ คือ ชื่อจริง ใช้เขียนสารคดี และนวนิยาย แถลง พยัคฆวรรณ ใช้เขียนนวนิยายต่างแดน และ สนมอินทร์ ใช้เขียนตำราทำกับข้าว
ลมูล อติพยัคฆ์ เป็นนักดื่มตัวฉกาจ แต่เลิกดื่มสุราทุกชนิดตั้งแต่ พ.ศ. 2500 เนื่องจากให้สัญญากับ จอมพลสฤษดิ์ ธนะรัชต์ จนกระทั่งเสียชีวิตเมื่อ พ.ศ. 2533
สหพันธ์มวยไทยนานาชาติ
สหพันธ์มวยไทยนานาชาติ (International Federation of Muaythai Associations; IFMA) เรียกว่า สหพันธ์มวยไทยสมัครเล่นนานาชาติ (International Federation of Muaythai Amateur) จนถึงวันที่ 27 กรกฎาคม พ.ศ. 2562 ประกอบด้วยประเทศสมาชิก 130 ประเทศทั่วโลก
พื้นที่สมาคม
สมาพันธ์มวยไทยนานาชาติมีสมาชิกทั้งหมด 122 สหพันธ์ แบ่งเป็น 5 สมาคมพื้นที่
ปลาตูหนา
ปลาตูหนา หรือ ปลาไหลหูดำ (Shortfin eel, Level-finned eel; ) เป็นปลาน้ำจืดชนิดหนึ่งในวงศ์ปลาตูหนา (Anguilidae) มีรูปร่างอ้วนป้อม ลักษณะโดยทั่วไปเหมือนปลาสะแงะ (A. bengalensis) ซึ่งอยู่ในวงศ์และสกุลเดียวกัน แต่ปลาตูหนามีรูปร่างที่เล็กกว่า ครีบอกของปลาตูหนามีสีคล้ำ ในปลาโตเต็มวัยครีบหลังและครีบก้นมีสีคล้ำด้วยเช่นกัน จึงเป็นที่มาของชื่อว่า "ปลาไหลหูดำ" ลำตัวสีน้ำตาลอ่อนไม่มีลวดลาย ใต้ท้องสีขาว ขนาดโตเต็มที่ได้ 1.5 เมตร
ในประเทศไทยพบได้ตั้งแต่ภาคใต้ฝั่งตะวันตกแถบริมชายฝั่งอันดามัน เรื่อยไปจนถึงประเทศมาเลเซียและอินโดนีเซีย และในภาคตะวันตกในชายแดนที่ติดกับประเทศพม่า เช่น จังหวัดตาก แม่ฮ่องสอน เป็นต้น โดยชาวกะเหรี่ยงเรียกปลาชนิดนี้ว่า "หย่าที" ในภูมิภาคเอเชียตะวันตกพบได้ตั้งแต่พม่า บังกลาเทศ จนถึงอินเดีย โดยปลาที่พบในประเทศแถบนี้จะเป็นสายพันธุ์ย่อยที่เรียกว่า A. b. pacifica ส่วนปลาที่พบในแถบเอเชียตะวันออกมีชื่อเรียกว่า  A. b. bicolor
ปลาตูหนามีพฤติกรรมจะกลับไปผสมพันธุ์และวางไข่แถบป่าชายเลนหรือปากแม่น้ำ ลูกปลาแรกเกิดมีลำตัวใสเหมือนวุ้นเส้น มีสีแดงเรื่อ จากนั้นเมื่อโตขึ้นจะค่อยอพยพว่ายทวนน้ำมาสู่แหล่งน้ำจืด ซึ่งบางครั้งอาจพบได้ไกลถึงลำธารน้ำตกบนภูเขา
ปลาชนิดนี้เป็นที่นิยมอย่างมากโดยเฉพาะชาวไทยเชื้อสายจีนในแถบจังหวัดระนองหรือตรัง ถือเป็นเมนูราคาแพง สามารถนำไปปรุงได้หลากหลาย เช่น ต้มยำ ย่าง หรือทำน้ำแดง ในต่างประเทศที่นิยมบริโภคได้แก่จีนและญี่ปุ่น โดยหน่วยงานประมงของประเทศเหล่านี้ได้มีการส่งเสริมให้เป็นปลาเศรษฐกิจ มีการทำฟาร์มเพาะขยายพันธุ์ แต่ว่าเนื้อมีกลิ่นคาวมาก จึงนิยมปลาตูหนาญี่ปุ่น (A. japonica) มากกว่า
ประเทศซานมารีโนในโอลิมปิกเยาวชนฤดูร้อน 2014
ยิงปืน
ผลการแข่งขันดังนี้ :
ว่ายน้ำ
ผลการแข่งขันดังนี้ :
เซอร์ไวเวอร์ เวิลส์อะพาร์ต
เซอร์ไวเวอร์: เวิลส์อะพาร์ต – ไวต์คอลเลอร์ปะทะบลูคอลเลอร์ปะทะโนคอลเลอร์ (Survivor: Worlds Apart – White Collar vs. Blue Collar vs. No Collar) เป็นฤดูกาลที่ 30 ของรายการเซอร์ไวเวอร์ ชื่อและธีมหลักของฤดูกาลนี้ สื่อถึงผู้คนได้สังคมปกติของมนุษย์เรา แต่จะให้ผู้เล่นนั้น ถูกปลีกตัวออกไปจากสังคมโลก แต่ไปสร้างสังคมใหม่ ภายใต้ผู้คนที่เป็นทั้ง "ผู้สร้างกฏ ผู้ทำตามกฏ ผู้ทำลายกฏ" ในสังคมทั่วไป ผู้เล่นใหม่ 18 คนถูกแบ่งออกเป็น 3 เผ่าด้วยสถานะทางสังคม ฤดูกาลนี้มีลักษณะคล้ายฤดูกาลที่ 28 เซอร์ไวเวอร์ กากายัน ที่แบ่งเป็น 3 เผ่าและแยกโดยลักษณะทางกายภาพของผู้เข้าแข่งขัน ซึ่งสามารถอธิบายได้ดังนี้
โลหะแอลคาไลน์เอิร์ท
โลหะแอลคาไลน์เอิร์ท (Alkaline earth metal) เป็นอนุกรมเคมี ในตารางธาตุ
ประกอบด้วยธาตุเคมี ใน หมู่ที่ 2 ได้แก่
โลหะแอลคาไลน์เอิร์ท เป็นธาตุที่มีความว่องไวในการทำปฏิกิริยาสูง แต่น้อยกว่าโลหะหมู่ 1
มหาสมุทรอาร์กติก
มหาสมุทรอาร์กติกมีรูปร่างคล้ายวงกลม ครอบคลุมพื้นที่ประมาณ 14056000 km2 เกือบเท่ากับขนาดของทวีปแอนตาร์กติกา แนวชายฝั่งยาว 45390 km ล้อมรอบด้วยทวีปยุโรป, ทวีปเอเชีย, ทวีปอเมริกาเหนือ และกรีนแลนด์ รวมทั้งเกาะต่างๆ และทะเลแบเร็นตส์, ทะเลโบฟอร์ต, ทะเลชุกชี, ทะเลคารา, ทะเลลัปเตฟ, ทะเลไซบีเรียตะวันออก, ทะเลลิงคอล์น, ทะเลแวนเดล, ทะเลกรีนแลนด์ และทะเลนอร์เวย์ เชื่อมกับมหาสมุทรแปซิฟิกที่ช่องแคบเบริง และเชื่อมกับมหาสมุทรแอตแลนติกที่ทะเลกรีนแลนด์
มหาสมุทรอาร์กติกบางส่วนปกคลุมด้วยทะเลน้ำแข็งตลอดทั้งปีและเกือบทั้งมหาสมุทรในฤดูหนาว อุณหภูมิและความเค็มของมหาสมุทรอาร์กติกแตกต่างกันไปตามฤดูกาล เมื่อน้ำแข็งหลอมเหลวและแข็งตัว ความเค็มของมหาสมุทรมีค่าเฉลี่ยต่ำสุดในมหาสมุทรหลักทั้งห้า เนื่องจากการระเหยที่ต่ำ กระแสไหลเข้าอย่างหนักของน้ำจืดจากแม่น้ำและลำธาร การเชื่อมโยงที่จำกัดและการไหลออกไปยังมหาสมุทรโดยรอบที่มีความเค็มสูงกว่า การหดตัวของน้ำแข็งในฤดูร้อนมีบันทึกว่าลดลงถึง 50% ศูนย์ข้อมูลหิมะและน้ำแข็งแห่งชาติสหรัฐ (NSIDC) ใช้ข้อมูลดาวเทียมเพื่อหาบันทึกประจำวันของน้ำแข็งที่ปกคลุมมหาสมุทรอาร์กติก และอัตราการหลอมเหลวเมื่อเปรียบเทียบกับช่วงเฉลี่ยและปีที่ผ่านมา
สันลอมอนอซอฟ (Lomonosov ridge) ซึ่งเป็นสันมหาสมุทรที่อยู่ใต้ทะเล แบ่งมหาสมุทรอาร์กติกออกเป็น 2 ส่วน คือ แอ่งยูเรเชีย (เรียกบริเวณนี้ว่าแนนสัน - Nansen) มีความลึก 4,000-4,500 เมตร และแอ่งอเมริกาเหนือ (เรียกบริเวณนี้ว่าไฮเพอร์โบเรียน - Hyperborean) มีความลึกประมาณ 4,000 เมตร ความลึกเฉลี่ยของมหาสมุทรอาร์กติก คือ 1,038 เมตร (3,407 ฟุต)
พรรคคอมมิวนิสต์ญี่ปุ่น
พรรคคอมมิวนิสต์แห่งประเทศญี่ปุ่น (JCP, 日本共産党, Nihon Kyōsan-tō) เป็นพรรคการเมืองคอมมิวนิสต์ในญี่ปุ่น มีสมาชิกประมาณ 270,000 คน จากสาขา 18,000 แห่ง พรรคนี้เป็นหนึ่งในพรรคคอมมิวนิสต์ที่ใหญ่ที่สุดในโลก
ภายหลังจากเกิดความแตกแยกระหว่างจีน–โซเวียต พรรค JCP เริ่มตีตัวออกห่างจากกลุ่มตะวันออก โดยเฉพาะสหภาพโซเวียต ดังนั้นพรรคจึงไม่ประสบวิกฤตภายในอันเป็นผลมาจากการล่มสลายของสหภาพโซเวียตใน ค.ศ. 1991 พวกเขากลับยินดีต่อการล่มสลายของพรรคคอมมิวนิสต์แห่งสหภาพโซเวียต ซึ่งได้อธิบายว่า "เป็นศูนย์รวมของความชั่วร้ายทางประวัติศาสตร์ของลัทธิคลั่งชาติมหาอำนาจและลัทธิเจ้าครองโลก"
ปองพล อดิเรกสาร
ปองพล อดิเรกสาร (เกิด 23 มีนาคม พ.ศ. 2485) เป็นอดีตรองนายกรัฐมนตรี และรัฐมนตรีหลายกระทรวง อดีตสมาชิกสภาผู้แทนราษฎร เป็นบุตรของพล.ต.อ.ประมาณ อดิเรกสาร อดีตหัวหน้าพรรคชาติไทย และเป็นบิดาของ ร.ต.ปรพล อดิเรกสาร ส.ส.สระบุรี และที่ปรึกษากิตติมศักดิ์ นิตยสาร TVK mag
นอกจากเป็นนักการเมืองแล้ว ยังเป็นเจ้าของนามปากกา Paul Adirex มีผลงานนิยายภาษาอังกฤษและภาษาไทยหลายเล่ม
ประวัติการศึกษา
จบการศึกษาระดับมัธยมศึกษา จากโรงเรียนเซนต์คาเบรียล ระดับปริญญาตรีจากมหาวิทยาลัยลีไฮ สหรัฐอเมริกา และปริญญาโทจากมหาวิทยาลัยอเมริกัน สหรัฐอเมริกา และผ่านการศึกษาอบรมจากวิทยาลัยป้องกันราชอาณาจักร รุ่นที่ 32
ประวัติทางการเมือง
ปองพล อดิเรกสาร ได้รับเลือกตั้งเป็นสมาชิกสภาผู้แทนราษฎร จังหวัดสระบุรี หลายสมัย ตั้งแต่ปี พ.ศ. 2526, 2535/1, 2538 และ พ.ศ. 2539 สังกัดพรรคชาติไทย ต่อมาในการเลือกตั้ง พ.ศ. 2544 ได้รับเลือกตั้งในระบบบัญชีรายชื่อ สังกัดพรรคไทยรักไทย เคยได้รับแต่งตั้งเป็นรัฐมนตรีว่าการกระทรวงต่างประเทศ ในปี พ.ศ. 2535 เป็นรัฐมนตรีประจำสำนักนายกรัฐมนตรี ในระหว่างปี พ.ศ. 2538-2539 เป็นรัฐมนตรีว่าการกระทรวงเกษตรและสหกรณ์ ในปี พ.ศ. 2540-2543 เป็นรองนายกรัฐมนตรี พ.ศ. 2544-2545 และเป็นรัฐมนตรีว่าการกระทรวงศึกษาธิการ พ.ศ. 2545-2546
ต่อมาในปี พ.ศ. 2550 ได้ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคไทยรักไทยซึ่งถูกยุบในคดียุบพรรคการเมือง พ.ศ. 2549 กระทั่งวันพฤหัสบดีที่ 3 มีนาคม พ.ศ. 2565 นายปองพลได้ให้สัมภาษณ์กับผู้สื่อข่าวว่าได้สมัครเป็นสมาชิกพรรครวมไทยสร้างชาติตั้งแต่เดือนกุมภาพันธ์ พ.ศ. 2565
งานเขียน
ปองพลหันมาเขียนนิยายหลังไม่ได้รับการเลือกตั้งในปี พ.ศ. 2535 โดยนิยายส่วนมากเป็นภาษาอังกฤษ ตัวเอกเป็นชาวต่างชาติที่อาศัยอยู่ในประเทศไทย เน้นการผสมระหว่างประวัติศาสตร์และงานข่าวกรอง
ปัจจุบัน ได้หันมาเป็นพิธีกรผลิตรายการสารคดีท่องเที่ยวเชิงธรรมชาติ และถ่ายรูปสัตว์ป่า ที่มีผลงานออกมาหลายชิ้นทั้งหนังสือสารคดี, หนังสือรวบรวมภาพถ่าย และรายการสารคดีทางโทรทัศน์ เช่น สุดหล้าฟ้าเขียว ทุกวันเสาร์เว้นวันเสาร์ในเวลา 06.00 น. ทางช่อง 3 และ เรื่องเล่าข้ามโลก ทุกวันเสาร์ในเวลา 17.00 น. ทางช่อง NOW26
ซูซูกิ คัลตัส
ซูซูกิ คัลตัส (Suzuki Cultus) เป็นรถยนต์นั่งขนาดเล็กมาก (Subcompact Car) ซึ่งเปิดตัวเมื่อปี พ.ศ. 2526 ในงานโตเกียวมอเตอร์โชว์ครั้งที่ 25 โดยเป็นรถที่ผลิตขึ้นมาสำหรับตลาดญี่ปุ่น และส่งออกภายในแบรนด์อื่นๆ รวมถึงใช้ชื่อ ซูซูกิ สวิฟท์ (Suzuki Swift) ในบางประเทศด้วย ปัจจุบันคัลตัสเลิกผลิตในตลาดโลกแล้ว แต่ในปากีสถาน ยังมีการผลิตอยู่ ส่วนในประเทศอื่นจะนำซูซูกิ สวิฟท์มาจำหน่ายแทน
คำว่า "Cultus" เป็นภาษาละตินที่แปลว่า "ดูแล" หรือ "ความรัก"
รุ่นที่ 1 (พ.ศ. 2526-2531)
ซูซูกิ คัลตัส รุ่นที่ 1 เปิดตัวเมื่อปี พ.ศ. 2526 ในประเทศญี่ปุ่น ใช้รหัส SA310 โดยใช้ระบบขับเคลื่อนล้อหน้า มีตัวถังแฮทช์แบค 3 และ 5 ประตู ระยะฐานล้อรุ่น 3 ประตูอยู่ที่ 2,245 มม. รุ่น 5 ประตูอยู่ที่ 2,345 มม. ความยาวรุ่น 3 ประตูอยู่ที่ 3,585 มม. (รุ่นส่งออกอยู่ที่ 3,670 มม.) รุ่น 5 ประตูอยู่ที่ 3,685 มม. (รุ่นส่งออกอยู่ที่ 3,770 มม.) ความกว้าง 1,530 มม. (รุ่นส่งออก 1,545 มม.) ความสูง 1,350 มม. และน้ำหนักของตัวรถอยู่ที่ 620-750 กก. มีการประกอบที่ประเทศญี่ปุ่น ,โคลอมเบีย ,เคนยา ,มาเลเซีย ,เอกวาดอร์และไทย
ในประเทศไทย เปิดตัวเมื่อปี พ.ศ. 2529 โดยบริษัทซูซูกิ มอเตอร์ ประเทศไทย(สยามอินเทอร์เนชั่นแนล คอร์เปอเรชั่นในยุคนั้น) ซึ่งเป็นรถประกอบในประเทศ ใช้ชื่อในการขายว่า Suzuki SA413 และ Suzuki Cultus โดยแข่งกับโตโยต้า สตาร์เล็ท และนิสสัน มาร์ชในยุคนั้น
รุ่นที่ 2 (พ.ศ. 2531-2546)
ในประเทศไทย เปิดตัวเมื่อช่วงปี พ.ศ. 2533-2534 โดยเข้ามาเฉพาะตัวถังซีดาน 4 ประตู เป็นรถประกอบในประเทศ ใช้ชื่อในการจำหน่ายว่า Suzuki Swift มีรุ่นเครื่องยนต์ 1.3 ลิตร ก่อนจะเลิกผลิตในปี พ.ศ. 2538 เนื่องจากมีรถรุ่นใหม่เข้ามาแทน คือ ซูซูกิ เอสทีม (Suzuki Esteem)
จิน เป๋ยต๋า
จิน เป๋ยต๋า  เกิดเมื่อวันที่ 23 สิงหาคม ค.ศ. 1961 เป็นคีตกวี ชาวฮ่องกง นอกจากนี้ยังแสดงละครมากมาย อาทิเช่น 3 อหังการ์ เจ้าสุริยา, 5 พยัคฆ์พิทักษ์ซุนยัดเซ็น และ นักฆ่าเทวดาแขนเดียว
หยุดถามหัวใจ จะรักใครดี?
หยุดถามหัวใจ จะรักใครดี? (The Accidental Tourist) เป็นภาพยนตร์ที่ออกฉายในสหรัฐอเมริกาในปีพ.ศ. 2531 นำแสดงโดยวิลเลียม เฮิร์ต, แคทลีน เทอร์เนอร์ และจีนา เดวิส กำกับโดยลอว์เรนซ์ แคสแดน ประพันธ์เพลงประกอบภาพยนตร์โดยจอห์น วิลเลียมส์ บทภาพยนตร์ถูกดัดแปลงโดยแคสแดนและแฟรงก์ กาลาติ โดยดัดแปลงจากนวนิยายเรื่อง 'เดอะ แอคซิเดนเทิล ทัวร์ริสต์' โดยแอนน์ ไทเลอร์ เป็นภาพยนตร์ที่ถูกเสนอชื่อเข้าชิงรางวัลออสการ์ถึงสี่สาขา
รางวัล
ได้รับรางวัล
อยากรู้หัวใจตัวเอง
"อยากรู้หัวใจตัวเอง" เป็นเพลงประกอบละครโทรทัศน์เรื่อง แอบรักออนไลน์ ทางช่อง 3 ขับร้องโดย ลูกครึ่งไทย-เบลเยียม วิโอเลต วอเทียร์ ซึ่งเป็นที่รู้จักกันดีจากรายการ The Voice Thailand Season 2 และเป็นครั้งแรกที่มีผลงานเพลงประกอบละคร ประพันธ์เนื้อร้องโดย ณรงค์วิทย์ เตชะธนะวัฒน์ แต่งทำนองและเรียบเรียงโดย นวโกเมศ เกรียงไกร ออกจำหน่ายในวันที่ 1 มกราคม พ.ศ. 2558 ส่วนมิวสิกวีดิโอเพลงเปิดตัวในวันที่ 12 มกราคม พ.ศ. 2558
เป็นเพลงที่บอกเล่าอารมณ์สับสนในความรู้สึก ว่าหัวใจตัวเองต้องการสิ่งไหน ยังคงตอบตัวเองไม่ได้ว่าใครคือคนที่อยู่ใน­ใจ
การตอบรับ
เพลง "อยากรู้หัวใจตัวเอง" ได้อันดับสูงสุด 1 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 5 เมษายน พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
เฉิน ชือฮุ่ย
เฉิน ชือฮุ่ย (เกิดเมื่อวันที่ 17 ตุลาคม ค.ศ. 1981 ) เป็นแร็ปหญิงคนแรกในฮ่องกง
โรงพยาบาลสุขุมวิท
โรงพยาบาลสุขุมวิท เป็นโรงพยาบาลเอกชนดำเนินการโดยบริษัท ปิยะศิริ จำกัด ตั้งอยู่บนถนนสุขุมวิท (ระหว่างซอย 63–65) บนเนื้อที่ประมาณ 9 ไร่ ใกล้สถานีรถไฟฟ้าเอกมัย
โรงพยาบาลสุขุมวิท เดิมเป็นโรงพยาบาลของกองทหารอเมริกัน ใช้ชื่อว่า ฟิฟท์ฟีลยูเอสอาร์มีฮอสพิทอล (Fifth Field U.S. Army Hospital) ก่อตั้งขึ้นและเปิดดำเนินกิจการอย่างเป็นทางการ เมื่อวันที่ 25 กุมภาพันธ์ พ.ศ. 2520 ด้วยทุนดำเนินการ 5 ล้านบาท จำนวนเตียง 110 เตียง และบนพื้นที่ 9 ไร่เศษ ตั้งแต่เริ่มเปิดดำเนินการมีผลประกอบการดีมาตลอด จนเมื่อ พ.ศ. 2540 เกิดวิกฤตต้มยำกุ้ง ทางโรงพยาบาลจึงประสบผลขาดทุน
ช่วงเดือนเมษายน พ.ศ. 2556 ได้ดัดแปลงอาคารหลังเดิม โดยปรับเป็นอาคารให้บริการด้านส่งเสริมสุขภาพ ได้แก่ แผนกกายภาพบำบัดและร้านค้าต่าง ๆ เมื่อ พ.ศ. 2558 ได้มีการเปิดอาคารใหม่เพื่อรองรับผู้มาใช้บริการที่เพิ่มขึ้น โดยตึกมีความสูง 15 ชั้น มีพื้นที่ให้บริการกว่า 5 หมื่นตารางเมตร สามารถรองรับผู้ป่วยในได้ 243 เตียง ได้ปรับเปลี่ยนการรักษาเป็นโรงพยาบาลเฉพาะทางให้ชัดเจนยิ่งขึ้น จากที่มีให้บริการอยู่บ้าง แต่เน้นรักษาโรคทั่วไปเป็นหลัก เดิมมีจุดเด่นด้านศูนย์ตา ภายหลังเพิ่มเติมการรักษาโรคที่ซับซ้อนและเฉพาะทาง โดยจะเริ่มจากศูนย์หัวใจ และศูนย์สมองและระบบประสาท
จากข้อมูลเมื่อ พ.ศ. 2556 โรงพยาบาลสุขุมวิทมีผู้ถือหุ้นประกอบด้วย กลุ่มโรงพยาบาลรามคำแหง 35% กลุ่มท่านผู้หญิงชนัตถ์ ปิยะอุย 50% และกลุ่มแพทย์มีสัดส่วน 15%
ห้าอธิราช
ห้าอธิราช (五霸) หมายถึงผู้ปกครองที่มีอำนาจโดยเฉพาะอย่างยิ่ง 5 รัฐของจีนในยุควสันตสารทของประวัติศาสตร์จีน (770 ถึง 476 ปีก่อนคริสตกาล) บางครั้งเรียกอีกอย่างหนึ่งว่า "ยุคแห่งอธิราช" ซึ่งเป็นรัฐที่ก่อตั้งขึ้นในช่วงที่ราชวงศ์โจวล่มสลาย
การออกเสียงและความหมาย
ในภาษาจีนโบราณ 霸 (prāk-s) มีความหมายและการออกเสียงคล้ายกับ 伯 ทั้ง อู่ปา และ อู่ปัว สามารถแปลได้ว่า 'ห้าอธิราช' 五 (อู่) แปลว่า 'ห้า' ตามตัวอักษร แต่ในบริบทของภาษาจีนโบราณยังหมายถึงความสมบูรณ์ด้วย
ระบบเจ้าอธิราช
แนวคิดเรื่องความเป็นเจ้าอธิราชเกิดขึ้นจากความอ่อนแอของราชวงศ์โจวตะวันออก ในขณะที่ราชวงศ์ก่อนหน้าคือราชวงศ์โจวตะวันตก ก็เป็นระบบศักดินาเช่นกัน แต่ราชสำนักก็แข็งแกร่งพอที่จะสั่งการให้นครรัฐส่วนใหญ่เชื่อฟังคำสั่ง การสวรรคตของพระเจ้าโจวโยวและการปล้นเมืองหลวงของราชวงศ์โจวเมื่อ 771 ปีก่อนคริสตกาล ทำให้ราชสำนักส่วนกลางไม่สามารถป้องกันได้และสุดท้ายก็ขึ้นอยู่กับการคุ้มครองของรัฐใกล้เคียง
ห้าอธิราช
นี่คือรายพระนามห้าอธิราชที่พบบ่อยที่สุดจาก 2 หลักฐาน
รายพระนามจากฉื่อจี้
วิกิเมเนีย 2010
วิกิเมเนีย 2010 (Wikimania 2010) เป็นการประชุมวิกิเมเนียครั้งที่หก ซึ่งจัดขึ้น ณ วันที่ 9–11 กรกฎาคม ที่โปลิชบอลติคฟิลฮาร์โมนิค ในกดัญสก์ ประเทศโปแลนด์ การประชุมเริ่มตั้งแต่วันที่ 9 กรกฎาคม โดยทับซ้อนกับส่วนท้ายของการประชุมวิชาการวิกิซิม การเสนอเป็นเจ้าภาพสำหรับอัมสเตอร์ดัมและออกซฟอร์ดสำหรับวิกิเมเนีย 2010 ได้แพ้ไปเนื่องด้วยแรงสนับสนุนที่มีขนาดเล็ก
ห้าอธิราช
ห้าอธิราช
รายพระนามจากซุ่นจื่อ
เจ้าอธิราชสองพระองค์แรกถูกอ้างถึงอย่างกว้างขวางในแหล่งข้อมูลหลักดังนั้นจึงไม่ค่อยโต้แย้งเพราะฉีหวนกง และจิ้นเหวินกง เองได้รับพระราชทานอย่างเป็นทางการจากกษัตริย์แห่งราชวงศ์โจว เมื่อ 679 ปีก่อนคริสตกาล และ 632 ปีก่อนคริสตกาล ตามลำดับ
อัตราดอกเบี้ยที่แท้จริง
อัตราดอกเบี้ยที่แท้จริง (real interest rate) คือ อัตราการลงทุนที่เป็นที่คาดหวังหลังจากหักออกจากอัตราเงินเฟ้อ โดยสามารถอธิบายได้โดยสมการฟิชเชอร์ ซึ่งระบุว่าอัตราดอกเบี้ยที่แท้จริงจะอยู่ที่ประมาณอัตราดอกเบี้ยลบอัตราเงินเฟ้อ ตัวอย่างเช่นหากนักลงทุนมีโอกาสที่จะยึดถืออัตราดอกเบี้ยไว้ที่ 5% สำหรับปีที่ผ่านมา และคาดว่าจะเพิ่มขึ้น 2% ในราคาที่พวกเขาคาดหวังที่จะได้รับอัตราดอกเบี้ยที่แท้จริง 3% อัตราดอกเบี้ยนี้ไม่ได้เป็นอัตราดอกเบี้ยเดียวที่นักลงทุนแต่ละคนคาดหวังจากอัตราเงินเฟ้อในอนาคต เนื่องจากอัตราเงินเฟ้อในช่วงเวลาของเงินกู้ที่ไม่เป็นที่สนใจในตอนแรกมีความผันผวน โดยอัตราเงินเฟ้อนั้นแสดงให้เห็นถึงความเสี่ยงให้ทั้งผู้ให้กู้และผู้กู้
ประเทศเซาตูแมอีปริงซีปในโอลิมปิกเยาวชนฤดูร้อน 2014
ประเทศเซาตูเมและปรินซีปี เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2014 (พ.ศ. 2557) ที่เมืองหนานจิง สาธารณรัฐประชาชนจีน ระหว่างวันที่ 16-28 สิงหาคม พ.ศ. 2557 คณะกรรมการโอลิมปิกแห่งชาติเซาตูเมและปรินซีปีเป็นผู้ทำหน้าที่ในการส่งนักกีฬาเข้าร่วมแข่งขันจำนวน 4 คน ใน 3 ชนิดกีฬา ผลการแข่งขันครั้งนี้ประเทศเซาตูเมและปรินซีปีไม่ได้รับเหรียญรางวัล
กรีฑา
ผลการแข่งขันดังนี้ :
วอลเลย์บอลชายหาด
ผลการแข่งขันดังนี้ :
ปริศนารูหลอน
ปริศนารูหลอน (The Whole Truth) เป็นภาพยนตร์ระทึกขวัญลึกลับเหนือธรรมชาติของไทยปี พ.ศ. 2564 ที่กำกับโดย วิศิษฏ์ ศาสนเที่ยง และนำแสดงโดย สมภพ เบญจาธิกุล, ศดานนท์ ดุรงคเวโรจน์, ทาริกา ธิดาทิตย์, ปันปัน สุทัตตา อุดมศิลป์ และ นิคกี้ นิโคล เทริโอ ออกฉายทาง เน็ตฟลิกซ์ ในวันพฤหัสบดีที่ 2 ธันวาคม พ.ศ. 2564
อำพล พันธุ์ประสิทธิ์
นายอำพล พันธุ์ประสิทธิ์ (26 ตุลาคม พ.ศ. 2477 - ) อดีตสมาชิกสภาผู้แทนราษฎรจังหวัดชัยภูมิ 2 สมัย
ประวัติ
อำพล พันธุ์ประสิทธิ์ เกิดเมื่อวันที่ 26 ตุลาคม พ.ศ. 2477 เป็นบุตรของนายพูน กับนางสุนันท์ พันธ์ประสิทธิ์ สำเร็จการศึกษาระดับประถมศึกษา จาก โรงเรียนภูมิวิทยา และ โรงเรียนอุดมวิทยา อำเภอภูเขียว จังหวัดชัยภูมิ ระดับมัธยมศึกษา จาก โรงเรียนอัสสัมชัญศรีราชา และ โรงเรียนอัสสัมชัญ ระดับปริญญาตรี ที่แผนกวารสารศาสตร์ (คณะวารสารศาสตร์และสื่อสารมวลชน ในปัจจุบัน) มหาวิทยาลัยธรรมศาสตร์ และได้เข้าศึกษาต่อที่สถาบัน World Press Institute ที่ Macalester College ประเทศสหรัฐอเมริกา
งานการเมือง
อำพล ได้ลงสมัครเลือกตั้งสมาชิกสภาผู้แทนราษฎรครั้งแรกใน พ.ศ. 2518 สังกัดพรรคกิจสังคม แต่ได้รับเลือกตั้งครั้งแรก ในพ.ศ. 2519 และได้รับเลือกติดต่อกันรวม 2 ครั้ง
สมาชิกสภาผู้แทนราษฎร
อำพล พันธุ์ประสิทธิ์ ได้รับการเลือกตั้งเป็นสมาชิกสภาผู้แทนราษฎรทั้งหมด 2 สมัย คือ
หลิว เสี่ยวฮุ่ย
หลิว เสี่ยวฮุ่ย  เกิดเมื่อวันที่ 24 กรกฎาคม ค.ศ. 1971 (อายุ 46) เป็นนักแสดงและนักร้องชาวฮ่องกง เธอจบมัธยมและมีครอบครัว ลูกสาว 2 คน
นาสิบู เอมมานูอัล
นาสิบู เอมมานูอัล เป็นผู้บังคับบัญชาทหารบกของจักรวรรดิเอธิโอเปีย และพี่ชายของเขาที่ชื่อ Wasane เขาเคยได้รับให้ถูกแต่งตั้งในกระทรวงสงคราม ในช่วงสงครามอิตาลี-อะบิสซิเนียครั้งที่สอง เขาได้บังคับบัญชาการทางภาคใต้ของเอธิโอเปีย เขาได้สั่งให้ทหารเอธิโอเปียเข้าสู้กับนายพลโรดอลโฟ กราซีอานี ของราชอาณาจักรอิตาลี ระหว่างรบในยุทธการโอกาเดน ในเดือนพฤษภาคม 1936 จักรพรรดิและเขาถูกเนรเทศเขาทำหน้าที่เป็นผู้แทนของเอธิโอเปีย ในกรุงเจนีวา ต่อมาเขาได้ป่วยและเสียชีวิตเนื่องจากสัมผัสก๊าซพิษในสวิตเซอร์แลนด์
ยูฟ่าแชมเปียนส์ลีก ฤดูกาล 2022–23
ยูฟ่าแชมเปียนส์ลีก ฤดูกาล 2022–23 เป็นการแข่งขันฟุตบอลสโมสรยุโรปถ้วยใหญ่ที่สุด จัดขึ้นโดยยูฟ่า โดยฤดูกาลนี้เป็นฤดูกาลที่ 68 และเป็นฤดูกาลที่ 31 ตั้งแต่มีการเปลี่ยนชื่อจากยูโรเปียนแชมเปียนคลับส์คัพ เป็นยูฟ่าแชมเปียนส์ลีก
นัดชิงชนะเลิศประจำฤดูกาลนี้ มีกำหนดแข่งขันที่ สนามกีฬาโอลิมปิกอาทาทืร์ค ใน อิสตันบูล, ประเทศตุรกี เดิมทีสนามกีฬาได้รับการแต่งตั้งให้เป็นเจ้าภาพ ยูฟ่าแชมเปียนส์ลีก นัดชิงชนะเลิศ 2020, แต่ทั้งนี้, และ นัดชิงชนะเลิศปี 2021 ซึ่งต่อมาได้มีการจัดสรรใหม่ให้กับสนาม อาทาทืร์ค, ถูกย้ายเนื่องจาก การระบาดทั่วของโควิด-19 ผู้ชนะของยูฟ่าแชมเปียนส์ลีก ฤดูกาล 2022–23 จะได้รับสิทธิ์การแข่งขัน ยูฟ่าแชมเปียนส์ลีก ฤดูกาล 2023–24 รอบแบ่งกลุ่ม โดยอัตโนมัติ และนอกจากนี้ยังได้รับสิทธิ์ในการลงเล่นพบกับทีมชนะเลิศของยูฟ่ายูโรปาลีก ฤดูกาล 2022–23 ในยูฟ่าซูเปอร์คัพ 2023
การคัดเลือกสโมสร
78 สโมสรจาก 53 ประเทศ ของสมาชิกยูฟ่าจำนวน 55 ประเทศ จะได้เข้าร่วมการแข่งขันยูฟ่าแชมเปียนส์ลีก ฤดูกาล 2022–23 (ยกเว้นรัสเซีย, ที่ถูกห้ามไม่ให้เข้าร่วมเนื่องจาก การรุกรานยูเครนของรัสเซีย พ.ศ. 2565, และ ลิกเตนสไตน์, ซึ่งไม่ได้จัดการแข่งขันลีก). โดยจะจัดอันดับแต่ละประเทศสำหรับจำนวนของสโมสรที่จะได้เข้าร่วมการแข่งขัน ดังนี้:
การจัดอันดับตามสมาคมฟุตบอล
สำหรับการแข่งขัน ยูฟ่าแชมเปียนส์ลีก ฤดูกาล 2022–23, แต่ละสมาคมจะจัดอันดับอ้างอิงตามค่าสัมประสิทธิ์ของยูฟ่าในปี พ.ศ. 2564 (ค.ศ. 2021) ซึ่งคิดตามผลการแข่งขันฟุตบอลระดับทวีปตั้งแต่ฤดูกาล 2016–17 ถึง 2020–21.
การจัดการแข่งขัน
ตารางด้านล่างนี้เป็นการจัดการแข่งขันสำหรับฤดูกาลนี้.
เนื่องจากการระงับของรัสเซียสำหรับฟุตบอลสโมสรยุโรป ฤดูกาล 2022–23, และนับตั้งแต่ แชมป์เก่าแชมเปียนส์ลีก (เรอัลมาดริด) ผ่านเข้ารอบผ่านทางลีกภายในประเทศ, การเปลี่ยนแปลงด้านล่างนี้สู่ตารางการจัดการแข่งขันที่ได้จัดขึ้น:
สโมสร
ป้ายกำกับในวงเล็บแสดงให้เห็นว่าแต่ละทีมมีคุณสมบัติสำหรับพื้นที่ของรอบที่เริ่มต้น:
รอบคัดเลือกรอบสอง, รอบคัดเลือกรอบสามและรอบเพลย์ออฟ แบ่งออกเป็น ตัวแทนที่ชนะเลิศจากลีก (CH) และตัวแทนจากลีก (LP).
CC: 2022 ค่าสัมประสิทธิ์สโมสรยูฟ่า.
วันแข่งขันและวันจับสลาก
ตารางการแข่งขันเป็นไปดังนี้. แมตช์ทั้งหมดจะลงเล่นทุกวันอังคารและทุกวันพุธ นอกจากรอบเบื้องต้นรอบชิงชนะเลิศ. เวลาคิกออฟการแข่งขันจะเริ่มต้นตั้งแต่รอบเพลย์ออฟคือ 18:45 และ 21:00 CEST/CET.
สถิติ
''ตารางนี้อัพเดต ณ วันที่ 17 พฤษภาคม ค.ศ. 2023.''
อันดับผู้ผ่านบอลสูงสุด
หมายเหตุ
มนต์คาถาในมาจิเรนเจอร์
ดูบทความหลักที่ มาจิเรนเจอร์
มนต์คาถา ต้องห้าม
เกิดหลุมอากาศ (หลุมดำ) ขนาดใหญ่ ที่ร่างกายผู้ใช้ และดูดกลืนทุกสิ่งเข้าไปในหลุมอากาศ วิธีแก้ จำเป็นที่จะต้องใช้ ไม้เท้าแห่งการให้อภัย ของโครโนเจลในการกวนหลุมอากาศให้มีขนาดเล็กลงจนมองไม่เห็นและสาบสูญในที่สุด
Mahousentai Magiranger 마법전대 마지레인저 Mahou Sentai Magiranger
จากครรภ์มารดาถึงเชิงตะกอน
ในเนื้อหาของบทความโดยหลักเป็นข้อเรียกร้อง รัฐสวัสดิการ มีเนื้อหาหลักเกี่ยวกับหลักประกันสังคมและคุณภาพชีวิตพื้นฐานที่คนคนหนึ่งพึงมี รวมไปถึงเรื่องทั่วไปในสังคมซึ่งยังคงใช้ได้ดีจนถึงปัจจุบัน ผู้แต่งใช้คำศัพท์ที่ไม่ซับซ้อน สามารถเข้าใจได้ง่าย เป็นหนึ่งในบทความที่มีการคัดลอกและถ่ายทอดมากที่สุดบทความหนึ่งในสังคมไทย
คิม ย็อง-แด
คิม ย็อง-แด (김영대; เกิด 2 มีนาคม พ.ศ. 2539) เป็นนักแสดงชาวเกาหลีใต้ เขามีชื่อเสียงจากละครมัธยมปลายเรื่อง เอ็กตราออดินารียู ทางช่อง เอ็มบีซี (2019) ไม่นานมานี้ เขาได้แสดงในซีรีส์ทาง SBS เรื่อง เดอะเพนเฮาส์:วอร์อินไลฟ์ (2020) และละครโทรทัศน์เรื่อง ชีทออนมีอิฟยูแคน ทางช่อง KBS2 (2020)
แมกนีเซียม
แมกนีเซียม (Magnesium) เป็นธาตุในตารางธาตุที่มีสัญลักษณ์ Mg และเลขอะตอม 12 แมกนีเซียมเป็นธาตุที่มีอยู่มากเป็นอันดับ 8 และเป็นส่วนประกอบของเปลือกโลกประมาณ 2% และเป็นธาตุที่ละลายในน้ำทะเลมากเป็นอันดับ 3 โลหะอัลคาไลเอิร์ธตัวนี้ส่วนมากใช้เป็นตัวผสมโลหะเพื่อทำโลหะผสมอะลูมิเนียม-แมกนีเซียม
ค้นพบ
ผู้ค้นพบธาตุแมกนีเซียม ซึ่งมีสามบุคคลที่เป็นนักเคมีแต่ละคนจะมีความเกี่ยวข้องกับความก้าวหน้าที่สำคัญ
คิม ย็อง-แด
แหล่งข้อมูลอื่น
1996
แมกนีเซียม
สมบัติทางเคมี
สามารถทำปฏิกิริยาอย่างช้า ๆ กับน้ำเย็น และจะรวดเร็วมากขึ้นถ้าใช้น้ำร้อนได้ก๊าซไฮโดรเจน และทำปฏิกิริยากับกรดได้อย่างรวดเร็วเกิดก๊าซไฮโดรเจน แมกนีเซียมมีสถานะเป็นโลหะ ถูกนำมาใช้ในทางการค้าและเมื่อนำแมกนีเซียมมาเปรียบเทียบกับโลหะชนิดอื่น ๆ คุณสมบัติที่เด่นชัดที่สุดของแมกนีเซียมคือการเป็นโลหะที่มีน้ำหนักเบา นอกจากนี้แมกนีเซียมยังมีคุณสมบัติในการนำไปแปรรูปที่ง่ายมากและยังมีความแข็งแรงมากอีกด้วย ซึ่งความแข็งแรงของของแมกนีเซียมนั้นจะขึ้นอยู่กับความบริสุทธิ์ ยิ่งบริสุทธิ์มากความแข็งแรงของแมกนีเซียมก็จะน้อยลง เพราะด้วยเหตุนี้แมกนีเซียมส่วนใหญ่เกือบทั้งหมดที่ถูกนำมาใช้จะอยู่ในรูปของแมกนีเซียมผสม แมกนีเซียมสามารถนำไปขึ้นรูปได้โดยการรีด ดึง ตี ได้ง่าย และสามารถนำใช้ทำดอกไม้ไฟ พลุ ได้อีกด้วย และใช้ทำเป็นวัสดุผสม เพื่อป้องกันไม่ให้เกิดการออกซิเดชันในโลหะต่าง ๆ หากเกิดการออกซิเดชันแล้วจะเกิดการกร่อนของโลหะเกิดขึ้น เช่น อะลูมิเนียมผสมทองแดงผสม
ในสภาพแวดล้อม
แมกนีเซียมเป็นธาตุที่มีมากที่สุดเป็นอันดับ 8 และเป็นส่วนประกอบของเปลือกโลกประมาณ 2% ของเปลือกโลกโดยน้ำหนักและแมกนีเซียมก็เป็นธาตุที่มีความอุดมสมบูรณ์มากที่สุดที่ละลายในน้ำทะเล แมกนีเซียมมีอยู่มากในธรรมชาติ และจะพบในแร่ธาตุหินมาก เช่น โดโลไมต์ แม่เหล็ก แมกนีเซียมยังพบในน้ำทะเล น้ำทะเลใต้ดิน แมกนีเซียมมีโครงสร้างเป็นโลหะที่มีมากที่สุดในเปลือกโลกเกินโดยเฉพาะมีมากกว่าอะลูมิเนียมและเหล็ก
ผลกระทบต่อสุขภาพของแมกนีเซียม
การสัมผัส: การสัมผัสกับแมกนีเซียม แมกนีเซียมมีความเป็นพิษที่ต่ำและไม่ถือว่าเป็นอันตรายต่อสุขภาพ
การสูดดม: การสูดดมทำให้ระคายเคืองเยื่อเมือกและระบบทางเดินหายใจส่วนบน ส่งผลให้หายใจไม่สะดวก
ตา: ทำให้เกิดการระคายเคืองและอนุภาคของแมกนีเซียมสามารถฝังในตาได้
ผิวหนัง: การฝังของอนุภาคในผิว
การบริโภคผงแมกนีเซียมในปริมาณมากอาจก่อให้เกิดผลข้างเคียง แมกนีเซียมยังไม่ได้ทดสอบ แต่มันก็ไม่ได้สงสัยว่าเป็นสารก่อมะเร็งกลายพันธุ์ การสัมผัสกับแมกนีเซียมออกไซด์ ภายหลังจากการเผาไหม้ การเชื่อมหรืองานโลหะหลอมเหลว สามารถทำให้ไข้ฟูมโลหะที่มีอาการชั่วคราวต่อไปนี้ มีไข้หนาวสั่นคลื่นไส้อาเจียนและปวดกล้ามเนื้อ เหล่านี้มักจะเกิดขึ้นได้ 4–12 ชั่วโมงหลังจากได้รับและมีอายุนานถึง 48 ชั่วโมง
อันตรายทางกายภาพ
แมกนีเซียมอาจติดไฟได้เองเมื่อสัมผัสกับอากาศหรือความชื้นที่ระคายเคืองหรือเป็นพิษ ทำปฏิกิริยารุนแรงกับอนุมูลอิสระที่แข็งแกร่ง ทำปฏิกิริยารุนแรงกับสารที่ก่อให้เกิดไฟ
การปฐมพยาบาล
ตา : ล้างตาด้วยน้ำให้สะอาด ปรึกษาแพทย์
ผิวหนัง : ล้างด้วยสบู่และน้ำอย่างละเอียดเพื่อขจัดอนุภาคของแมกนีเซียม
การกลืนกิน : ถ้าหากกินผงแมกนีเซียมเข้าไปเป็นจำนวนมากจะทำให้อาเจียนและควรไปปรึกษาแพทย์